ཐུགས་རྗེ་ཆེན་པོ་འཁོར་འདས་ཟིལ་གནོན་ལས༔ འཇམ་དཔལ་དམར་པོའི་ཚེ་སྒྲུབ་བཞུགས་སོ༔» ཐུགས་རྗེའི་མངའ་བདག་མཁྱེན་རབ་འཇིག་རྟེན་དབང་ཕྱུག་སྐུ་ལ་འདུད༔ ས་མ་ཡ༔ «བདག་འདྲ་ཁོ་བོ་ཡེ་ཤེས་ཀྱིས༔ འཇམ་དཔལ་ཚེ་སྒྲུབ་ཉི་ཟླ་གྭའུ་བསྟན༔ སངས་རྒྱས་ཡེ་ཤེས་མི་བརྗེད་གཟུངས་ཀྱིས་ཟུངས༔ ཡང་ཟབ་སྙིང་པོ་བཅུད་ཀྱི་རིལ་བུ་འདི༔ གང་གིས་སྒྲུབ་ཀྱང་འཇའ་ལུས་མྱུར་དུ་འགྲུབ༔ གདམས་ངག་ཀུན་གྱི་མཐར་ཐུག་ས་མ་ཡ༔» «དང་པོ་སྒྲུབ་པའི་ཆ་རྐྱེན་བསྟན་པ་ནི༔ ཚེ་བུམ་རྣམ་རྒྱལ་ཁ་རྒྱན་མགུལ་ཆིངས་སྤྲས༔ མྱོང་གྲོལ་སྒྲུབ་སྨན་རྫས་ཀྱིས་སུམ་གཉིས་བཀང་༔ སྔགས་འདི་བྲིས་པའི་མེ་ལོང་ཁ་རྒྱན་བྱ༔» ཨོཾ་ཨ་ར་པ་ཙ་ན༔ «དབུས་ལ་»དྷཱིཿ «བྷནྡྷ་མཚན་ལྡན་ནང་དུ་སྔགས་འཁོར་ནི༔» ཨོཾ་ཨཱཿཧཱུྃ་ཧྲཱིཿ ཨོཾ་ཝཱ་གཱི་ཤྭ་ར་ཨཱ་ཡུརྫྙཱ་ན་པུཥྚིཾ་ཀུ་རུ་བྷྲཱུྃ༔ «ཞེས་པའི་སྔགས་འདི་ལག་ལེན་ལྟ་བུར་བྲིས༔ དེ་དབུས་ཚེ་བུམ་ནོར་བུས་མཚན་པ་ལ༔ ས་བོན་སྤྲས་པའི་ཁ་རྒྱན་ལེགས་པར་འཛུགས༔ མདའ་དར་དག་ལ་སྐུ་འཁོར་ཤོག་དྲིལ་ནི༔ ལྟེ་བར་རྡོ་རྗེ་རྒྱ་གྲམ་གྱི་དབུས་སུ༔» དྷཱིཿབྷྲཱུྃ་ཧ་རི་ནི་ས༔ «མུ་ཁྱུད་ལ༔» ཨོཾ་ཝ་གཱི་ཤྭ་རི་མུཾ་ཨཱ་ཡུར་དྷ་ར་ས་པ་རི་ཝཱ་ར་ཡེ་སྭཱ་ཧཱ༔ «དེ་ཡི་ཕྱི་རོལ་རྩིབས་བཞི་ལ༔» ཨོཾ་ཨཱ་ཡུར་པུཥྚིཾ་ཀུ་རུ་ཡེ་སྭཱ་ཧཱ༔ ཨོཾ་པུཎྱཻ་པུཥྚིཾ་ཀུ་རུ་ཡེ་སྭཱ་ཧཱ༔ ཨོཾ་ཨཥྚི་པུཥྚིཾ་ཀུ་རུ་ཡེ་སྭཱ་ཧཱ༔ ཨོཾ་མུ་ཏྲ་པུཥྚིཾ་ཀུ་རུ་ཡེ་སྭཱ་ཧཱ༔ «རྩིབས་མཆན་ལ༔» ཨོཾ་ཨཱརྻ་པ་ཤཾ་ཀུ་རུ་ཡེ་སྭཱ་ཧཱ༔ ཨོཾ་ཡོ་གི་པ་ཤཾ་ཀུ་རུ་ཡེ་སྭཱ་ཧཱ༔ ཨོཾ་རི་དྷི་པ་ཤཾ་ཀུ་རུ་ཡེ་སྭཱ་ཧཱ༔ ཨོཾ་སཽ་ཀྵ་པ་ཤཾ་ཀུ་རུ་ཡེ་སྭཱ་ཧཱ༔ «མུ་ཁྱུད་ལ༔» ཨོཾ་མཉྫུ་ཤྲཱི་ཝཱ་གཱི་ཤྭ་རི་ཎི་མ་མ་ཨཱ་ཡུར་པུཥྚིཾ་ཀུ་རུ་བྷྲཱུྃ་སརྦ་ཨ་པ་ར་མི་ཏ་ཏེ་ཛྭ་ཛྙཱ་ན་ཡེ་སྭཱ་ཧཱ༔ བདག་འཆང་བ་པོ་ལ་བརྟན་གཡོའི་ཚེ་དང་བསོད་ནམས་དཔལ་དང་གྲགས་པ་འབྱུང་བའི་བཅུད་ཐམས་ཅད་འུབ་ཀྱིས་བསྡུས་ནས་ཐིམ་སྟེ་རབ་ཏུ་རྒྱས་པར་གྱུར་ཅིག་སྭཱ་ཧཱ༔ «དེ་ཡི་ཕྱི་རོལ་པདྨའི་ཕྲེང་བ་དང་རྡོ་རྭ་མེ་རི༔ རྫས་ནི་མྱོང་གྲོལ་སྨན་ལེགས་པར་བྱུགས་ཤིང་ཚེ་ཡི་རྟེན་དུ་བཞག༔ སྒྲུབ་པ་གྲོལ་ནས་དབང་བླང་རང་ཉིད་འཆང་༔ སིནྡྷུ་ར་ཡི་སྔགས་ནི་ཐུགས་ཀར་བསྟིམ༔ མྱོང་གྲོལ་སྨན་ནི་འགྲོ་དོན་སྤེལ་ཀྱང་རུང་༔ ཤིན་ཏུ་ཟབ་རྒྱ་མཁའ་འགྲོའི་གཅིག་བརྒྱུད་ཡིན༔ མང་དུ་མ་སྤེལ་དམ་དུ་འཆང་བར་གྱིས༔ ས་མ་ཡ༔ དང་པོ་སྔོན་འགྲོ་སྐྱབས་ཡུལ་གང་རུང་སོང་ནས༔ མཆོད་པ་བྱིན་གྱིས་བརླབ་པ་ནི༔» ཨོཾ་རྃ་ཡྃ་ཁྃ་སྭཱ་ཧཱ༔ ཧཱུྃ༔ འཛམ་གླིང་ཁྱོན་ལྟར་ཡངས་པའི་སྣོད་མཆོག་ཏུ༔ སྣ་བདུན་རྣམ་ལྔ་མཆོད་སྤྲིན་ལྷ་མོའི་གར༔ སྨན་གཏོར་རཀྟ་སྤྱན་གཟིགས་མཐུན་པའི་རྫས༔ སྐུ་འཁོར་སྲོག་རྟེན་འཆི་མེད་བསྒྲུབ་པའི་སྨན༔ བུམ་པ་གཞལ་ཡས་བསྐྱེད་པའི་དཀྱིལ་འཁོར་རྣམས༔ སྐུ་གསུམ་ཡིག་འབྲུའི་བྱིན་རླབས་རབ་བསྐུལ་ནས༔ འཆི་མེད་རིག་འཛིན་འགྲུབ་པའི་རྫས་སུ་གྱུར༔ ཨོཾ་ཨཱཿཧཱུྃ༔ «ལན་གསུམ༔» ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ ཨོཾ་བཛྲ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ ཨོཾ་སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ཨཱཿཧཱུྃ༔ ཨོཾ་ག་ལཀྵ་པཱ་ད་དྷརྨ་ཨོ་ཎ་ཨ་མྲྀ་ཏ་བཛྲ་ཧྲཱི་དྷ་ཡ་ཨ་དྷིཥྛི་ཏེ་སྭཱ་ཧཱ༔ «ཞེས་ཕྱི་ནང་གི་མཆོད་པ་སྣ་ཚོགས་བྱིན་གྱིས་བརླབས༔ གཉིས་པ་དམ་བཅའ་བ་ནི༔» ཧཱུྃ་ཧྲཱིཿ འཆི་མེད་སྐུ་མཆོག་རྡོ་རྗེའི་དལ་བཟུང་ནས༔ མི་འདའ་དམ་ཚིག་སྙིང་གི་སྲོག་ལྟ་བུར༔ མི་གཏོང་བསྒྲུབས་ཏེ་རྩེ་གཅིག་གནས་བྱས་ནས༔ འཇམ་དཔལ་ཚེ་བདག་གོ་འཕང་ཐོབ་གྱུར་ཅིག༔ ཨོཾ་བཛྲ་ཙིཏྟ་ཧཱུྃ་ཛྙཱ་ན་བྷྲཱུྃ༔ «གསུམ་པ་གཞལ་ཡས་གདན་དང་ལྷ་གསལ་བ་ནི༔» ཧཱུྃ༔ ཨེ་མཐིང་ནམ་མཁའ་རླུང་ལྗང་རྒྱ་གྲམ་བརྩེགས༔ མེ་མཆེད་ཆུ་ཁོལ་ས་གཞི་རི་རབ་བརྗིད༔ དེ་སྟེང་སྣ་ཚོགས་རྡོ་རྗེའི་རྒྱ་གྲམ་སྟེང་༔ བྷྲཱུྃ་ལས་འཆི་མེད་ཚེ་ཡི་གཞལ་ཡས་ནི༔ གྲུ་བཞི་སྒོ་བཞི་རྟ་བབས་ཆོས་འཁོར་ཏོག༔ ཕྱི་ནང་མཚན་ཉིད་ཀུན་ཚང་རྒྱན་གྱིས་སྤྲས༔ སྲུང་གུར་པདྨ་རྡོ་རྭ་དུར་ཁྲོད་དང་༔ རལ་གྲི་བསྣོལ་ཐབས་མེ་རི་ཕྱོགས་བཞིར་འཁྲིགས༔ ཕྲ་མོའི་རླུང་ཡང་མི་བགྲོད་གཞལ་ཡས་དབུས༔ དྷཱིཿཡིག་དམར་པོ་གནས་འགྱུར་དྲན་རྫོགས་སུ༔ མཁས་མཆོག་གཞོན་ནུ་ཤེས་རབ་འཇམ་དཔལ་དབྱངས༔ ཚེ་བདག་མགོན་པོ་ལི་ཁྲི་དབང་གི་མདོག༔ ཞལ་གསུམ་ཕྱག་དྲུག་ཁྲོ་འཛུམ་ཆགས་པའི་མདངས༔ དཀར་དམར་མཐིང་ཞལ་སྤྱི་བོར་རིགས་ལྔས་བརྒྱན༔ རིན་ཆེན་རྒྱན་ལྡན་དར་ལྗང་སྟོད་གཡོགས་གསོལ༔ གཡས་གཡོན་དང་པོས་རལ་གྲི་པོ་ཏི་ཕྱར༔ བར་གཉིས་རྡོ་རྗེ་པདྨའི་ཕྲེང་བ་འཛིན༔ མཐའ་གཉིས་མཉམ་གཞག་འཆི་མེད་ཚེ་བུམ་བསྣམས༔ དར་དམར་སྨད་དཀྲིས་ཞབས་གཉིས་ཕྱེད་སྐྱིལ་བཞུགས༔ གསང་བའི་ཡུམ་མཆོག་དམར་མོ་དབྱངས་ཅན་མ༔ མདའ་དར་ཚེ་བུམ་ཡབ་ཀྱི་མགུལ་ནས་འཁྱུད༔ རིན་ཆེན་རྒྱན་ལྡན་ཞབས་གཉིས་སྐེད་ལ་འཁྲིལ༔ ཟུང་འཇུག་འཇའ་ལུས་རྡོ་རྗེའི་སྐུ་རུ་གསལ༔ ཕྱོགས་བཞིར་ཚེ་འཛིན་མགྱོགས་མ་མཁའ་འགྲོ་བཞི༔ དཀར་སེར་དམར་ལྗང་མདའ་དར་ཚེ་བུམ་འཛིན༔ གཞོན་ཚུལ་གཉེན་ལྕུག་ནུ་མ་བྷ་ག་རྒྱས༔ ལང་ཚོ་མདངས་མངའ་མཛེས་པའི་གར་བསྒྱུར་བཞི༔ འབྱུང་བཞིའི་ཚེ་བཅུད་འགུགས་པའི་ཚུལ་དུ་གསལ༔ གཙོ་འཁོར་གནས་ལྔའི་ཡིག་འབྲུའི་འོད་ཟེར་གྱིས༔ དབྱིངས་རིག་འོད་སྟོང་འཆི་མེད་ཕོ་བྲང་ནས༔ ཚེ་བདག་འཇམ་དཔལ་གཙོ་འཁོར་སྤྱན་དྲངས་གྱུར༔ ཨོཾ་ཨཱ་ཡུར་པ་ཏི་མཉྫུ་ཤྲཱི་ཧ་རི་ནི་ས་ས་མཱ་ཡ་ཛ་ཛཿ «བཞི་པ་སྤྱན་འདྲེན་བཞུགས་གསོལ་ཕྱག་འཚལ་མཆོད་པ་འབུལ་བ་ནི༔» ཧཱུྃ༔ མི་ཤིགས་འོད་སྟོང་དྲྭ་བའི་ཕོ་བྲང་ནས༔ ཚེ་བདག་འཇམ་དཔལ་ལྷ་ཚོགས་གཤེགས་སུ་གསོལ༔ མི་གཡོ་རྡོ་རྗེ་ཉི་ཟླ་པད་གདན་སྟེང་༔ དེང་འདིར་བསྒྲུབ་པའི་དཀྱིལ་འཁོར་བཞུགས་སུ་གསོལ༔ བདག་ཅག་རྩེ་གཅིག་སྒྲུབ་པའི་ཏིང་འཛིན་གྱིས༔ མོས་གུས་རབ་ཏུ་གདུང་བས་ཕྱག་འཚལ་ལོ༔ དཀྱིལ་འཁོར་ལྷ་ཚོགས་མཉེས་པའི་གར་མ་གཟུགས༔ མེ་ཏོག་བདུག་སྤོས་མར་མེ་དྲི་ཆབ་མ༔ གཟུགས་སྒྲ་དྲི་རོ་རེག་བྱ་གླུ་དབྱངས་གར༔ སྒེག་མོ་ཕྲེང་བ་ལ་སོགས་ཡིད་འོང་གིས༔ ཚེ་བདག་འཇམ་དཔལ་ལྷ་ཚོགས་མཆོད་པར་བགྱི༔ རང་བྱུང་སྣོད་མཆོག་རིན་ཆེན་འཛམ་གླིང་ཁྱོན༔ ལེགས་པར་བཀང་བའི་སྨན་གཏོར་རཀྟའི་ཚོགས༔ གསང་མཆོད་སྦྱོར་སྒྲོལ་སྤྱན་གཟིགས་མཐུན་རྫས་ཀྱིས༔ ཚེ་བདག་འཇམ་དཔལ་ལྷ་ཚོགས་མཆོད་པར་བགྱི༔ ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ ཨོཾ་སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་མ་ཧཱ་མཱཾ་ས་གོ་རོ་ཙ་ན་བ་སུ་ཏ་ཁ་ཁ་ཁཱ་ཧི༔ ཨོཾ་ཨཱཿཧཱུྃ༔ དྲུག་པ་རྡོ་རྗེ་འཆང་ཆེན་པོའི་ཞལ་དུ་ཨོཾ་ཨཱཿཧཱུྃ༔ ཡེ་ཤེས་ཀྱི་མཁའ་འགྲོ་མ་ཡི་ཞལ་དུ་ཨོཾ་ཨཱཿཧཱུྃ༔ རིག་འཛིན་ཤྲཱི་སིངྷའི་ཞལ་དུ་ཨོཾ་ཨཱཿཧཱུྃ༔ ཡི་དམ་ཚེ་བདག་འཇམ་དཔལ་གྱི་ཞལ་དུ་ཨོཾ་ཨཱཿཧཱུྃྃ༔ གསང་བ་དབྱངས་ཅན་མཁའ་འགྲོའི་ཞལ་དུ་ཨོཾ་ཨཱཿཧཱུྃ༔ ཚེ་བདག་མགྱོགས་མ་རིགས་བཞིའི་ཞལ་དུ་ཨོཾ་ཨཱཿཧཱུྃ༔ རིག་འཛིན་པདྨ་འབྱུང་གནས་ཀྱི་ཞལ་དུ་ཨོཾ་ཨཱཿཧཱུྃ༔ ཌཱཀྐི་ཡེ་ཤེས་མཚོ་རྒྱལ་གྱི་ཞལ་དུ་ཨོཾ་ཨཱཿཧཱུྃ༔ གནུབས་སྟོན་སངས་རྒྱས་ཡེ་ཤེས་ཀྱི་ཞལ་དུ་ཨོཾ་ཨཱཿཧཱུྃ༔ དྲིན་ཅན་རྩ་བའི་བླ་མའི་ཞལ་དུ་ཨོཾ་ཨཱཿཧཱུྃ༔ གཞན་ཡང་སྣང་སྲིད་རིགས་དྲུག་ཐམས་ཅད་ཚེ་བདག་འཇམ་དཔལ་གྱི་སྐུར་གསལ་བའི་ཞལ་དུ་ཨོཾ་ཨཱཿཧཱུྃ༔ «རང་གི་སྲིན་ལག་གིས་བདུད་རྩི་བླངས་ཏེ་གནས་ལྔར་ཐིག་ལེ་བྱ༔ འཆི་མེད་ཚེ་ཡི་རིག་འཛིན་འགྲུབ་པར་བསྒོམ༔ ལྔ་པ་བསྟོད་ཅིང་བསྙེན་པ་ནི༔» ཧཱུྃ༔ རྣམ་དག་འོད་གསལ་འཆི་མེད་ཀློང་ཡངས་དབུས༔ ཚེ་བདག་མགོན་པོ་འཇམ་དཔལ་གཞོན་ནུའི་སྐུ༔ ཞལ་གསུམ་ཕྱག་དྲུག་ཞབས་བཞི་ཕྱེད་སྐྱིལ་བཞུགས༔ སྒྱུ་འཕྲུལ་དྲྭ་བའི་སྐུ་ལ་རབ་བསྟོད་པ༔ རྩ་ཞལ་དམར་པོ་ཆགས་མདངས་མཛེས་པ་ནི༔ འཇམ་དཔལ་གཞོན་ནུ་ཚེ་བདག་མགོན་པོའི་བརྡ༔ གཡས་ཞལ་དཀར་པོ་འཛུམ་མདངས་རྒྱས་པ་ནི༔ འཇིག་རྟེན་དབང་ཕྱུག་འགྲོ་བ་འདྲེན་པའི་བརྡ༔ གཡོན་ཞལ་མཐིང་ནག་དགྱེས་ལ་ཁྲོ་བ་ནི༔ བར་ཆད་ཚེ་བདུད་མ་རུངས་བསྒྲལ་བའི་བརྡ༔ དབུ་སྐྲ་ལྕང་ལོ་སྤྱི་བོར་བཅིངས་པ་ནི༔ མི་བསྐྱོད་རིགས་བདག་ཐེག་ཆེན་གཏེར་མཛོད་བརྡ༔ རིགས་ལྔའི་དབུ་རྒྱན་དར་དཔྱངས་འཕུར་བ་ནི༔ ཡེ་ཤེས་ལྔ་ལྡན་ཕྱོགས་བཅུར་འཕྲོ་བའི་བརྡ༔ རིན་ཆེན་སྣ་ཚོགས་རྒྱན་གྱིས་སྤྲས་པ་ནི༔ དགོས་འདོད་རེ་སྐོང་དངོས་གྲུབ་འབྱུང་བའི་བརྡ༔ དར་ལྗང་ན་བཟའ་སྟོད་ལ་གཡོགས་པ་ནི༔ ཚོགས་དྲུག་སྣ་ཚོགས་སྒྱུ་མར་གྲོལ་བའི་བརྡ༔ ཕྱག་གཡས་དང་པོ་རལ་གྲི་ཕྱར་བ་ནི༔ ཤེས་རབ་མཚོན་གྱིས་ཉོན་མོངས་གཅོད་པའི་བརྡ༔ གཡོན་གྱི་དང་པོས་པོ་ཏི་བསྣམས་པ་ནི༔ རྒྱུད་སྡེ་རྒྱ་མཚོའི་འབྱུང་གནས་ཡིན་པའི་བརྡ༔ གཡས་ཀྱི་བར་པས་རྡོ་རྗེ་གདེངས་པ་ནི༔ འཁོར་འདས་ཟིལ་གནོན་ཏིང་འཛིན་བརྟན་པའི་བརྡ༔ གཡོན་གྱི་བར་པས་པད་ཕྲེང་བསྣམས་པ་ནི༔ ཐུགས་རྗེའི་འོད་ཟེར་འགྲོ་དྲུག་འདྲེན་པའི་བརྡ༔ མཐའ་གཉིས་འཆི་མེད་ཚེ་བུམ་བསྣམས་པ་ནི༔ འཇའ་ལུས་རྡོ་རྗེའི་སྐུ་མཆོག་གྲུབ་པའི་བརྡ༔ སྐུ་སྨད་དར་དམར་ཨང་རག་དཀྲིས་པ་ནི༔ ཉོན་མོངས་སྲིད་པའི་སྐྱོན་གྱིས་མ་བགོས་བརྡ༔ ཞབས་བཞི་ཕྱེད་སྐྱིལ་པད་ཟླར་བཞུགས་པ་ནི༔ ཚད་མེད་བཞི་ལྡན་ལམ་བཞི་མཐར་ཕྱིན་བརྡ༔ མཛེས་པའི་སྐུ་ལ་གཟི་བརྗིད་ལྡན་པ་ནི༔ སྐུ་གསུམ་ངང་ལ་འདུ་འབྲལ་མེད་པའི་བརྡ༔ ཡོན་ཏན་རབ་རྫོགས་སྐུ་ལ་ཕྱག་འཚལ་བསྟོད༔ ཧཱུྃ༔ དབྱངས་ཅན་དམར་མོ་ལང་ཚོ་ལྡན་པ་ནི༔ མ་དད་ལོག་ལྟ་ཟིལ་གྱིས་གནོན་པའི་བརྡ༔ དབུ་སྐྲ་ཐོར་ཚུགས་རིགས་ལྔས་བརྒྱན་པ་ནི༔ མ་སྲིང་མཁའ་འགྲོའི་དབུས་ན་འགྱིང་བའི་བརྡ༔ ཐུགས་རྗེས་ཆགས་པས་ཡབ་ལ་གཟིགས་པ་ནི༔ ཡིད་འཕྲོག་གཟུགས་འཛིན་མཆོག་གི་གཙོ་མོའི་བརྡ༔ མདའ་དར་ཚེ་བུམ་མགུལ་ནས་འཁྱུད་པ་ནི༔ འཇའ་ལུས་རྡོ་རྗེའི་གསང་ལམ་ཡིན་པའི་བརྡ༔ ནུ་འབུར་བྷ་ག་རྒྱས་ཤིང་བདེ་དྲོད་ནི༔ ཙཎྜ་གཏུམ་མོ་ཨ་ཧཾ་བསྐུལ་བའི་བརྡ༔ ཞབས་གཉིས་ཟུང་འཇུག་སྐེད་ལ་འཁྲིལ་བ་ནི༔ མི་ཟད་དགའ་བཞི་བདེ་སྟོང་འབྱུང་བའི་བརྡ༔ མཉེན་ལྕུག་འཁྲིལ་ཞིང་བརྡ་སྐད་འབྱིན་པ་ནི༔ གསུང་དབྱངས་དྲུག་ཅུས་རིག་འཛིན་སྡུད་པའི་བརྡ༔ རཏྣའི་རྒྱན་དང་དར་དཔྱངས་མཛེས་པ་ནི༔ འདོད་རྒུ་མཆོག་སྦྱིན་རྩ་རླུང་གྲོགས་མོའི་བརྡ༔ སྐུ་ལ་ཉི་མ་འབུམ་གྱི་གཟི་འབར་བ༔ འཇའ་ལུས་མཁའ་སྤྱོད་ལམ་གྱི་ས་མཁན་བརྡ༔ མཚན་དཔེས་རབ་བརྒྱན་དཔའ་མོའི་སྐུ་ལ་བསྟོད༔ ཧཱུྃ༔ ཚེ་འཛིན་ལྷ་མོ་གར་མོ་ཡིད་འཕྲོག་བཞི༔ རྡོ་རྗེ་ཚེ་འཛིན་དཀར་གསལ་མཛེས་པ་ནི༔ ས་ཡི་བཅུད་འཛིན་ནད་གདོན་ཞི་བའི་བརྡ༔ རིན་ཆེན་ཚེ་འཛིན་སེར་གསལ་སྒེག་པ་ནི༔ ཆུ་ཡི་བཅུད་འཛིན་ལོངས་སྤྱོད་འཕེལ་བའི་བརྡ༔ པདྨ་ཚེ་འཛིན་དམར་གསལ་ཆགས་པ་ནི༔ ཚེ་ལ་དབང་ཞིང་རིག་འཛིན་འདུ་བའི་བརྡ༔ ལས་ཀྱི་ཚེ་འཛིན་ལྗང་གསལ་བཞད་པ་ནི༔ བདུད་བཞི་ཚར་གཅོད་ཚེ་སྲོག་བརྟན་པའི་བརྡ༔ ཐམས་ཅད་ཐོར་ཚུགས་རིགས་ལྔ་མཛེས་པ་ནི༔ འབྱུང་ལྔའི་དབང་བསྒྱུར་ཡེ་ཤེས་ལྔ་ལྡན་བརྡ༔ ཕྱག་གཉིས་མདའ་དར་ཚེ་བུམ་བསྣམས་པ་ནི༔ ཕྱོགས་བཅུའི་ཚེ་འགུགས་བྱིན་རླབས་བསྐྱིལ་བའི་བརྡ༔ ནུ་མ་བྷ་ག་རྒྱས་ཤིང་ལྡེམ་པ་ནི༔ དུག་ལྔའི་བག་ཆགས་རང་སར་དག་པའི་བརྡ༔ མཉེན་ལྕུག་ལྡན་ཞིང་ཞབས་གཉིས་བརྐྱང་བསྐུམ་ནི༔ ཡེ་ཤེས་རྩལ་བཅུས་མཁའ་དབྱིངས་བགྲོད་པའི་བརྡ༔ འོད་སྐུ་དྲྭ་བའི་རྫུ་འཕྲུལ་ལྡན་པ་ནི༔ ཕྱི་ནང་དབྱིངས་རིག་འདུ་འབྲལ་མེད་པའི་བརྡ༔ དཀྱིལ་འཁོར་གསང་བའི་མ་སྲིང་ཚོགས་ལ་བསྟོད༔ ཧཱུྃ༔ དེ་ལྟར་བླ་མེད་བརྡ་བཞིའི་བསྟོད་པ་ཡིས༔ སྒྲུབ་པའི་རིག་འཛིན་རྣལ་འབྱོར་བདག་ཅག་ལ༔ ཐུགས་རྗེའི་ཀློང་ནས་བྱིན་རླབས་ཆར་ཆེན་ཕོབ༔ འཆི་མེད་འཇའ་ལུས་རྡོ་རྗེ་སྲོག་སྒྲུབ་ལ༔ འབྱུང་བཞི་ཚེ་ཡི་བར་ཆད་དབྱིངས་སུ་གཏོར༔ མི་ཤིགས་སྲ་བརྟན་གཡུང་དྲུང་གཞི་ཚུགས་ནས༔ སྲ་མཁྲེགས་ཚེ་ཡི་ཕོ་བྲང་བྷྲཱུྃ་སྩོལ་ཅིག༔ «དེ་ནས་བསྙེན་པའི་དམིགས་པ་སྟོན་པ་ནི༔» ཧཱུྃ༔ རང་ཉིད་ཚེ་བདག་འཇམ་དཔལ་གསལ་བ་ཡི༔ ཐུགས་ཀར་པདྨ་དམར་པོ་འདབ་དྲུག་སྟེང་༔ གཡུང་དྲུང་ལྗང་གསལ་སྲ་ཤིང་བརྟན་པའི་དབུས༔ ཉི་མ་ཡར་བསྟན་ཟླ་བ་མར་ཕུབ་པའི༔ གྭའུ་ཁ་སྦྱོར་ནང་དུ་ཧྲཱི་དྷཱིཿནྲྀ༔ ཡེ་ཤེས་རླུང་གི་གཡོ་འགུལ་མེད་པར་འཛིན༔ ཕྱི་རོལ་པདྨ་འདབ་དྲུག་ལྟེ་བ་རུ༔ ཨོཾ་དང་ཨ་ར་པ་ཙ་ན་དྲུག་གསལ༔ པདྨ་ཉི་ཟླའི་མཚམས་ཀྱི་མུ་ཁྱུད་ལ༔ འཆི་མེད་ཚེ